Komisijos reglamentas (EB) Nr. 737/95,
1995 m. kovo 30 d.
dėl Grenlandijos otų žvejybos sustabdymo iš laivų, plaukiojančių su kurios nors valstybės narės vėliava
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį kontrolės sistemą, taikytiną bendrajai žuvininkystės politikai [1], ypač į jo 21 straipsnio 3 dalį,
kadangi 1994 m. gruodžio 20 d. Tarybos reglamentas (EB) Nr. 3377/94, paskirstantis laikotarpiui iki 1995 m. kovo 31 d. valstybėms narėms tam tikras laivų, žvejojančių Norvegijos išskirtinėje ekonominėje zonoje ir žvejybos zonoje aplink Jan Mayen, sugavimo kvotas [2], numato Grenlandijos otui kvotas 1995 m.;
kadangi norint užtikrinti, kad būtų laikomasi žuvų, kurioms taikomos kvotos, kiekybinių sugavimo apribojimų, būtina, kad Komisija nustatytų datą, iki kurios laivų, plaukiojančių su kurios nors valstybės narės vėliava, sugautų žuvų kiekis laikomas skirtos kvotos išnaudojimu;
kadangi Komisijai pranešta informacija rodo, kad laivų, plaukiojančių su kurios nors valstybės narės vėliava arba registruotų kurioje nors valstybėje narėje, sugauti Grenlandijos oto kiekiai ICES I ir II a bei b sektorių vandenyse (Norvegijos vandenys į šiaurę nuo 62oN), jau išnaudojo kvotą, skirtą 1995 m.,
PRIĖMĖ ŠĮ REGLAMENTĄ:
1 straipsnis
Laikoma, kad laivų, plaukiojančių su kurios nors valstybės narės vėliava arba registruotų kurioje nors valstybėje narėje, sugauti Grenlandijos oto kiekiai ICES I ir II a bei b sektorių vandenyse (Norvegijos vandenys į šiaurę nuo 62oN), jau išnaudojo Bendrijai skirtą kvotą 1995 m.
Laivams, plaukiojantiems su kurios nors valstybės narės vėliava arba registruotiems kurioje nors valstybėje narėje, draudžiama žvejoti Grenlandijos otą ICES I ir II a bei b sektorių vandenyse (Norvegijos vandenys į šiaurę nuo 62oN), taip pat draudžiama tokias atsargas, minėtų laivų sugautas po šio reglamento įsigaliojimo, laikyti laive, jas perkrauti arba iškrauti į sausumą.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. kovo 30 d.